**CICI OPZ (30. do 11. 4. 2020)**

Dragi pevci in pevke.

Žal nam je zaradi izrednih razmer onemogočeno prepevanje in ustvarjanje v naši glasbeni učilnici, zato vam ponujam malo drugačen izziv. Vaša dnevna soba, balkon ali vrt naj se ta in naslednji teden vsaj enkrat spremenijo v koncertni oder, vi pa v zborovodkinjo oz. zborovodjo. Za starše, brate in sestre doma boste najprej pripravili mini koncert in jih potem naučili vašo najljubšo pesem, ki jo boste na koncu skupaj zapeli ob določenem delu dneva. Lahko pa zaigrate na svoje glasbilo. Predlagam, da se vaše muziciranje po vzoru drugih glasbenikov širom po Sloveniji zgodi v nedeljo ob 18. uri, povabim vas, da se tudi posnamete.

Upam, da vam bo skupno petje vsaj malo pomagalo pozabiti na skrbi in razveselilo vas in morda še koga ☺

Želim vam, da ostanete zdravi. Zelo me boste razveselili, če mi boste poslali posnetek svojega muziciranja!

Učiteljica Simona Zvonar

**1. Pripravi mini koncert za tvoje domače. Poslušalcem zapoj izbor pesmi, ki smo se jih letos naučili, oziroma tiste, ki se jih spomniš na pamet. V pomoč ti pošiljam nekaj pesmi in nekaj povezav, dodala a sem jih še nekaj, ki jih gotovo poznaš.**

Jure Robežnik: **VRTILJAK** <https://www.youtube.com/watch?v=Rp-Z7q7rz9s>

Tone Roš: **ZVONČKI IN TROBENTICE** <https://www.youtube.com/watch?v=mVTsyoLnHAU>

V. Vodopivec: **KEKČEVA** <https://www.youtube.com/watch?v=SEHc0CgHPts>

T. Hrušovar: **DAN LJUBEZNI** <https://www.youtube.com/watch?v=2NwBFL8BL2Y>

M. Juvan **ZA SLOVENIJO ŽIVIM** <https://www.youtube.com/watch?v=JsabyzdtiB8>

Ljudska: **TRI PLANIKE** <https://www.youtube.com/results?search_query=tri+planike>

Čuki: **ZGODBA O PRIJATELJSTVU** <https://www.youtube.com/watch?v=BGfIz8lnaaM>

**2. Starše, brate in/ali sestre nauči pesem, ki ti je najbolj všeč. Pri učenju pesmi uporabljaj metodo odmeva, to je način, po katerem vas pesmi v šoli naučim tudi jaz.**

**V nedeljo ob 18. uri se zberite na vašem »odru« (v dnevni sob, na dvorišču ali na balkonu) in od srca skupaj zapojte.**

**ALI SI VEDEL-a?** S skupinskim petjem se v tem času karantene Italijani, v zadnjem času pa tudi Slovenci, bodrijo tako, da se zvečer ob 18. uri zberejo na balkonih in prepevajo. Več o tej zanimivi in pozitivni odločitvi si lahko preberete v spodnjem prispevku:

<https://www.nasizbori.si/nadaljujmo-z-muziciranjem-na-balkonih-ostanidoma/>